Endanleg ákvörðun um að auðvelda erlendum aðilum óbeina aðild og um kaup Brims á Kambi og Grábrók bíða þó báðar aðalfundar á næsta ári . Þá greinir Brim frá því að þorsveiðin sé að glæðast á ný . Hluthafafundur Brims hf. samþykkti í gær tillögu um að auka möguleika erlendra aðila til óbeinnar fjárfestingar í félaginu . Endanleg ákvörðun bíður þó aðalfundar fyrirtækisins sem haldinn verður á næsta ári . Hluthafafundurinn samþykkti einnig kaupin á Fiskvinnslunni Kambi hf. og Grábrók ehf. , en bæði félögin hafa verið í eigu Hjálmars Þórs Kristjánssonar , bróður Guðmundar Kristjánssonar , forstjóra Brims . Kaupverðið nemur 3.084 milljónum króna og verður greitt að hluta með hlutabréfum í Brimi hf. og nema þau 1,1 prósenti af heildarhlutafé Brims . Brim greinir einnig frá því á vef sínum að frystitogarinn Vigri RE hafi hrökklast af Vestfjarðamiðum í fárviðri vikunnar . Árni Gunnólfsson skipstjóri segir að siglt hafi verið til Reykjavíkur í millilöndun meðan veðrið gengi yfir . Aflinn hafi hins vegar verið mjög góður og þorskurinn sé kominn aftur . „ Við fengum góða þorskveiði á svæðinu austan við Strandagrunn og vestur á Halann . Við vorum með um 330 tonna afla upp úr sjó eftir átta sólarhringa og þar af fór einn í að liggja í vari . “